கேள்வி: பச்சைப் புலி இறால் - மனித பயன்பாடு குறித்து விரிவாக சொல்லுங்கள்.
பதில்: ''பின்னேயசு செமிசல்கேடசு'' மடகாசுகர், ஆப்பிரிக்காவின் கிழக்கு கடற்கரை மற்றும் செங்கடல் மிதமான முக்கியத்துவம் வாய்ந்தது. ஏடன் வளைகுடா முதல் பாக்கித்தான் வரையிலான தென்மேற்கு ஆசியக் கடற்கரையோரங்களில் இந்த இனம் கடல் மீன்பிடி தொழிலில் முக்கியத்துவம் வாய்ந்தது. இந்தியாவில் இது ''பின்னேயஸ் மோனோடான்'' போல வணிக ரீதியாக முக்கியத்துவம் பெறவில்லை. ''பின்னேயசு செமிசல்கேடசு'' இலங்கை, சிங்கப்பூர் பிலிப்பீன்சு, ஆங்காங், சப்பான் மற்றும் கொரியா தெற்கு கடல் ஆகிய பகுதிகளில் பொருளாதார ரீதியாக முக்கியமான இனமாகும் . மத்தியதரைக்கடலில் ''பி.'' ''செமிசல்கேடசு'' துருக்கி, இஸ்ரேல் மற்றும் எகிப்து ஆகிய நாடுகளில் மீன்வளத்தில் முக்கியமானதாகி வருகிறது. இந்தியாவில் ''பின்னேயசு செமிசல்கேடசு'' கங்கை வடிநிலப்பகுதியில் உள்ள நெல் வயல்களில் இறால் நெற்பயிருடன் வளர்க்கப்படுகிறது. தைவான் மற்றும் தாய்லாந்து இந்த வகை மீன் வளர் சோதனைகள் நடத்தப்படுகின்றன. பாக்கித்தானில் பிடிக்கப்படும் இறால்கள் உறைநிலையிலோ அல்லது கலன்களில் அடைக்கப்பட்டோ ஏற்றுமதி செய்யப்படுகின்றன. இந்த இறால்கள் இறால் உணவு மற்றும் இறால் கூழ் செய்யப் பயன்படுத்தப்படுகின்றன.